OzLabs/hebrew-wiki-articles huggingface dataset:
הר באיון

הר באיון או הר בייון (באנגלית: Mount Bayonne) הוא הר המהווה את הקצה הצפוני של הרי רואן, באי אלכסנדר, שבאנטארקטיקה.

גובהו של ההר 1,500 מטרים מעל פני הים.

ההר ממוקם בסמוך מצפון לפסגות לה דאנט ולהר פריז.

== היסטוריה ==
=== גילוי ומיפוי ההר ===

ההר מופה לראשונה על ידי המשלחת הצרפתית הרביעית לאנטארקטיקה (אשר חקרה את אנטארקטיקה בין השנים 1908–1910) בפיקודו של ז'אן-באטיסט שארקו.

ההר נצפה בשנית מהאוויר על ידי המשלחת הבריטית אל ארץ גרהאם בשנת 1936.

ההר כולו מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שארקו קרא להר על שמה של העיר הצרפתית באיון.

== ראו גם ==
* פסגת ביגל
* הר האקל
* הר פיבי

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA377&lpg=PA377&dq=%22Mount+Bayonne%22&source=bl&ots=qbXHuoOevc&sig=ACfU3U12-v5cW2U4Ub2U8nnPGdCNMrWuRQ&hl=en&sa=X&ved=2ahUKEwi6iI_O0uDqAhWRrHEKHWqBBtA4FBDoATADegQIBxAB#v=onepage&q=%22Mount%20Bayonne%22&f=false Sailing Directions (planning Guide) and (enroute) for Antarctica], P 377</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:1101 הר באיון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1028&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר באיון] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-bayonne-antarctica/ הר באיון] באתר peakery (מרחקים לאתרים סמוכים)
* [https://www.mountain-forecast.com/peaks/Mount-Bayonne/forecasts/1500 תחזית מזג אוויר עדכנית ארוכת טווח (לפי גבהים) עבור הר באיון]

== הערות שוליים ==

באיון
TKN

TKN (ראשי תיבות: Tekken) הוא סינגל שהוקלט על ידי הזמרת-יוצרת האמריקאית רוסליה, בשיתוף עם הראפר טראוויס סקוט.<ref name=":0"></ref> השיר יצא לאור ב-28 במאי 2020, על ידי חברות התקליטים אפיק רקורדס וקולומביה רקורדס, כסינגל שלא מתוך אלבום.<ref name=":0" />

השיר הגיע למקום הראשון במצעד השירים של קולומביה.<ref name=":1"></ref>

== רקע וכתיבה ==
השיר נכתב על ידי אלחנדרו רמירז, די. ג'יי. נלסון, מרקו מסיס, אל גינצ'ו, רוסליה וטראוויס סקוט והופק על ידי רוסליה, אל גינצ'ו, סקיי רומפיאנדו, טייני וטאו הלם.<ref></ref> שלדון פירס מפיצ'פורק כתב כי: "ב-"TKN" השניים שרים באחדות, תוך שהם מממשים את הפוטנציאל שלהם. כמו כן, יש בשיר אווירה תוססת".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.<ref name=":0" />

== הצלחה ==
השיר זכה להצלחה רבה, כאשר הגיע למקום הראשון במצעד השירים של קולומביה,<ref name=":1" /> ולמקום הראשון במצעד השירים של ספרד.<ref></ref> השיר הגיע למקום השני במצעד השירים הלטיניים של בילבורד, אך לא הצליח לכבוש את פסגת המצעד.<ref></ref> גם בפורטוגל, הצליח השיר להגיע למקום השני.<ref></ref>

איגוד תעשיית ההקלטות הספרדי העניק לשיר את תואר הזהב, על מכירות של למעלה מ-20,000 עותקים במדינה.<ref name=":2"></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|28 במאי 2020
|הזרמת מוזיקה • הורדה דיגיטלית
|אפיק • קולומביה
|<ref name=":0" />
|}

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי רוסליה
קטגוריה:שירי טראוויס סקוט
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי טייני
קטגוריה:שירים שנכתבו על ידי רוסליה
קטגוריה:וידאו קליפים שצולמו בלוס אנג'לס
קטגוריה:סינגלים שהגיעו למקום הראשון בספרד
קטגוריה:סינגלים בהוצאת אפיק רקורדס
קטגוריה:סינגלים בהוצאת קולומביה רקורדס
איתי גלוסקא

איתי גלוסקא (נולד ב-26 באוגוסט 1975) הוא פזמונאי, מלחין, מעבד וזמר ישראלי.

==ביוגרפיה==

גלוסקא נולד בלונדון וגדל בירושלים. הוא בנו של עמי גלוסקא, חוקר ומרצה בתחום ההיסטוריה הצבאית והמדינית של ישראל. בתקופת התיכון למד בלונדון בבית ספר יהודי<ref></ref>. שירת בצה"ל כפקח טיסה בחיל האוויר<ref></ref>. בוגר תואר ראשון במגמת תסריטאות ותואר שני בתוכנית הבינתחומית באומנויות באוניברסיטת תל אביב<ref></ref>.

גלוסקא ידוע בעיקר בהיותו סולן להקת "הדורבנים" בשני אלבומיה הראשונים: "קובי" ו"לוי". מתוכם כתב והלחין שירים רבים, ביניהם: "בחור ידוע בשכונה", "בעוד שבוע", "עוד לילה" ו"לא בא לי לשמוע".

השיר "לא בא לי לשמוע" אותו כתב והלחין גלוסקא, היה שיר הנושא של תוכנית המציאות הישראלית "המופע של סטיב".

בשנת 2008, פרש גלוסקא מלהקת "הדורבנים" ופנה לתחום הקולנוע.

בשנת 2015, השתתף גלוסקא בסינגל "Solito", הסינגל הראשון מתוך אלבום ההרכב "פרויקט הצברים".

== קישורים חיצוניים ==

* 
* 

== הערות שוליים ==

קטגוריה:פזמונאים ישראלים
קטגוריה:מלחינים ישראלים
קטגוריה:זמרים ישראלים
קטגוריה:ישראלים ילידי אנגליה
קטגוריה:בוגרי אוניברסיטת תל אביב
קטגוריה:ישראלים שנולדו ב-1975
היינסברג

היינסברג (באנגלית: Heinsberg) היא עיר בצפון נורדריין-וסטפאליה, שבגרמניה. זהו מקום מושבו של מחוז היינסברג. העיר ממוקמת בסמוך לגבול עם הולנד, על נהר וורם, בערך 20 ק"מ צפונית-מזרחית לסיטארד ו-32 ק"מ דרום-מערבית למנשנגלדבך.

== גאוגרפיה ==
וסנברג היא העיר מצפון להיינסברג, הוקלהובן ממזרח, ולדפוט וגנגלט ממערב, לבין גיילנקירכן דרומה. שני נהרות זורמים דרך היינסברג, הוורם והרור. הוורם מתאחד עם הרור סמוך לרורקמפן, כפר השייך לעיריית היינסברג.

== אתרים ==
בעיר היינסברג יש רק כמה מבנים עתיקים. רוב העיר נהרסה בשנת 1944 במהלך מלחמת העולם השנייה. המראות העיקריים הם:
* כנסיית סנט גנגולף
* חורבות טירה
* בית המשפט המחוזי הישן.

== מגפת הקורונה ==
העיר קיבלה תשומת לב בסוף מרץ 2020 עת פרסמו מדענים מהעיר מחקר ראשון מסוגו המסביר כיצד מתפשטת מגפת הקורונה. העיר ספגה מכה קשה במגפה עם מספר גבוה של נדבקים ומתים.<ref></ref>

==קישורים חיצוניים==

* 

==הערות שוליים==

קטגוריה:נורדריין-וסטפאליה: ערים
גב צנונית

גב צנונית הוא גב (מקור מים מדברי שנוצר על ידי התמלאות שקעים בסלע במים) גדול ממדים בנחל עקב אשר בבקעת צין.
נמצא בסמוך לעין עקב.

== היווצרות הגב ==
בדומה לנחל עקב בכללותו, הגב נוצר על ידי בליה בסלע הגיר שמתצורת עבדת ומתוך כך חשיפת החוואר והקירטון ששייכים לחבורת עבדת. קירטון וחוואר נחשבים לסלעים אטימים, ולכן המים שזורמים בנחל עקב נאגרים בו. בשונה ממקור המים הסמוך לו, עין עקב, לא נמצאת בו נביעה, כלומר המים שפורצים בו אינם מי נגר תחתי אלא מי נגר עילי.

== ייחודיות הגב ==
זהו אחד ממספר גבים ייחודיים בבקעת צין, כגון גב זרחן. המיקרואקלים הנוצר על ידי עין עקב בנוסף למעוק הגירני גורמים לכך שהגב מלא לאורך השנה, ואינו מתייבש. בגב, בדומה לעין עקב, יש צמחייה ייחודית לגבי מים כגון שערות שולמית מצויות ומספר מינים של אצות ירוקיות. מפני שאינו זורם, הגב משמש בית גידול לחיידקים אנאירוביים שגורמים לכך שיש בו ריכוז גבוה של מתאן.

== קישורים חיצוניים ==
[https://www.masa.co.il/article/גבים-במדבר-מים/]

2020 07
קטגוריה:הנגב: מעיינות
שדה התעופה פושקין

שדה התעופה פושקין הוא שדה תעופה בפאתי העיר פושקין, 28 ק"מ דרומית למרכז העיר סנקט פטרבורג. שדה תעופה המסוגל לקלוט מטוסים מדגמי IL-76, TU-154, AN-22, Yak-42, TU-134, AN-12, מטוסים קלים יותר (ייצור מקומי) ומסוקים מכל הסוגים. זהו שדה תעופה המופעל במשותף על ידי כוחות האוויר והחלל של רוסיה, משרד התעשייה והאנרגיה של הפדרציה הרוסית, המשמר הלאומי של רוסיה וקולט טיסות נוסעים וטיסות מסחריות לערי קרליה.

== היסטוריה ==
בסתיו 1908 הוציא משרד המלחמה הרוסי מכרז לבניית שדה תעופה עבור צי התעופה החדש של צבא האימפריה הרוסית, לאחר שפארק הכדורים הפורחים שהיה פעיל משנת 1885 לא התאים לכך בשל גודלו הקטן יחסית. אחד הנושאים המורכבים של בניית שדות תעופה היה נושא האדמות, שכן קשה היה למצוא שטחים שלא היו שייכים לאנשים פרטיים. בפרברי פטרבורג, נחשבו השדות הצבאיים גצ'ינסקוי וקרסנוסלסקי, כמו גם שטח מחנה אוסט-יורה, למתאימים ביותר. השדה הצבאי בגטצ'ינה, שנמצא מול הארמון הקיסרי, נחשב המתאים ביותר לבניית שדה תעופה - הקיסר רצה לראות טיסות תעופה מחלונותיו. שם הוקם שדה התעופה הראשון של האימפריה הרוסית.

השדה שימש כשדה תעופה צבאי עד 1917, עת הועבר לידי הצבא האדום שהמשיך להשתמש בו כבסיס אימונים. בספטמבר 1941 ננטש שדה התעופה כאשר ב-18 בספטמבר נכבשו העיר פושקין ושדה התעופה על ידי חיילים גרמנים. למרות מצבו המשביע רצון, במהלך הכיבוש שדה התעופה לא שימש בפועל את הנאצים ונזנח, בשל מיקומו בסמוך לקו החזית וחשיפה להפגזות מלנינגרד. מאז סוף מרץ 1944 ועד פירוק ברית המועצות, גדוד התעופה ארוכת הטווח של חיל האוויר של הצבא האדום, שפשט על אובייקטים במדינות הבלטיות, הרבה מעבר לקו החזית.<ref>[http://warheroes.ru/hero/hero.asp?Hero_id=12573 Герой Советского Союза Гаврилов Тимофей Кузьмич]. Герои страны.</ref>
מטוס "אנטיי" נוחת בפושקין.
כיום, בשדה התעופה חונים מסוקי Mi-8 ו-Mi-24 של כוחות חיל האוויר הרוסים, כמו גם המפעל ה-20 לתיקון כלי טיס של משרד ההגנה. ב-11 באוגוסט 2012, נערך חג המוקדש לציון מאה שנה לחיל האוויר הרוסי בו הוצגו כאן מטוסי מיג-31 סוחוי Su-34, סוחוי Su-27, מיג-29, Su-24, מיג-25, אנטונוב An-12, An-26, An-72 ומסוקי Mi-8 ו-Mi-24. מאז ספטמבר 2012 משמש השדה כבסיס של חיל האוויר הרוסי ומשמש לעיתים לטיסות מסחריות לערי קרליה.

==קישורים חיצוניים==

== הערות שוליים ==

קטגוריה:בסיסי חיל האוויר הרוסי
קטגוריה:סנקט פטרבורג: שדות תעופה
קטגוריה:מחוז לנינגרד: תחבורה
לה דאנט

לֶה דֶאנט או לֶה דֶאן או לֶז דֶנְטְס (באנגלית: Les Dents - נהגה "לז דאנטס"; בצרפתית - נהגה "לה דאנט" או "לה דאן"- מילולית: "השיניים") או ד'ה נידלז (באנגלית: The Neadles; מילולית: "המחטים") הן ארבע פסגות סלעיות בולטות, דמויות שיניים, בהרי רואן, בצפון האי אלכסנדר, שבאנטארקטיקה.

בשל בולטותן, הפסגות מהוות ציון דרך בולט באזור.

לפסגות גובה אחד - כ-1,500 מטרים מעל פני הים.

== היסטוריה ==
=== גילוי ומיפוי ההר ===

הפסגות מופו לראשונה על ידי המשלחת הצרפתית הרביעית לאנטארקטיקה (אשר חקרה את אנטארקטיקה בין השנים 1908–1910) בפיקודו של ז'אן-באטיסט שארקו,

הפסגות מופו בדיוק רב יותר, בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שארקו נתן לפסגות את שמן.

השם הוא תיאורי, בשל מראה הפסגות.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=RA2-PA373&lpg=RA2-PA373&dq=%22Les+Dents%22+Antarctica&source=bl&ots=6TUjJDGk5G&sig=ACfU3U0nzFImIujxhApPzPmN8U1IGGaXHg&hl=en&sa=X&ved=2ahUKEwiYoI6R3eHqAhWUT8AKHeGPB244HhDoATAEegQIChAB#v=onepage&q=%22Les%20Dents%22%20Antarctica&f=false Sailing Directions for Antarctica: Includes Islands South of Latitude 60°], P 205</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8744 לה דאנט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8357&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR לה דאנט] באתר הגאזט האנטארקטי המשווה SCAR של ממשלת אוסטרליה
* [https://peakery.com/les-dents-antarctica/ לה דאנט] באתר peakery (מרחקים לאתרים סמוכים)

== הערות שוליים ==

לה דאנט
אוניברסיטת סקופיה

אוניברסיטת סווטי קיריל אי מתודי (במקדונית: Универзитет „Св. Кирил и Методиј“; מילולית: "אוניברסיטת קירילוס ומתודיוס הקדושים") היא אוניברסיטה שנמצאת בסקופיה, מקדוניה הצפונית. האוניברסיטה הוקמה ב-29 בנובמבר 1946 עם 3 פקולטות, וכיום נמצאים בה 23 פקולטות ו-10 מכונות מחקר. הרקטור הראשון של האוניברסיטה היה קיריל מילובסקי <ref></ref>, והרקטור הנוכחי הוא ניקולה ינקולובסקי <ref></ref>.

== יחידות אקדמיות ==
{| class="wikitable sortable"
!פקולטה
!שנת הקמה
|-
|הפקולטה לפילוסופיה
| rowspan="3" |1946
|-
|הפקולטה לפילולוגיה על שם בלייז קונסקי
|-
|הפקולטה למדעי הטבע והמתמטיקה
|-
|הפקולטה למדע החקלאות ומזון
| rowspan="4" |1947
|-
|הפקולטה ליערנות
|-
|הפקולטה לרפואה
|-
|הפקולטה לפדגוגיה על שם קלמנט מאוחריד
|-
|הפקולטה לאדריכלות
| rowspan="2" |1949
|-
|הפקולטה להנדסה אזרחית
|-
|הפקולטה לכלכלה
|1950
|-
|הפקולטה לחוק ומשפט על שם יוסטיניאנוס הראשון
|1951
|-
|הפקולטה להנדסת מכונות
| rowspan="4" |1959
|-
|הפקולטה להנדסת חשמל וטכנולוגיית מידע
|-
|הפקולטה לטכנולוגיה ומטלורגיה
|-
|הפקולטה לסטומטולוגיה
|-
|הפקולטה למוזיקה
|1966
|-
|הפקולטה לדרמה
|1969
|-
|הפקולטה לחינוך גופני
| rowspan="2" |1977
|-
|הפקולטה למדעי הרוקחות
|-
|הפקולטה לאמנויות יפות
|1980
|-
|הפקולטה לרפואה וטרינרית
|1991
|-
|הפקולטה לעיצוב וטכנולוגיות ריהוט ועיצוב פנים
| rowspan="2" |2010
|-
|הפקולטה למדעי המחשב והנדסת מחשבים
|}
{| class="wikitable sortable"
!מכון מחקר
!שנת הקמה
|-
|מכון החקלאות
|1923
|-
|המכון להיסטוריה לאומית
|1948
|-
|מכון "מרקו צ'פנקוב" לפולקלור
|1950
|-
|המכון לגידול בקר
| rowspan="2" |1952
|-
|המכון לכלכלה
|-
|מכון קרסטה מיסירקוב לשפה המקדונית
|1953
|-
|המכון למחקר סוציולוגי, פוליטי ומשפטי
| rowspan="2" |1965
|-
|המכון להנדסת רעידת אדמה וסייסמולוגיה
|-
|הפקולטה לתאולוגיה "סנט קלמנט מאוחריד"
|1977
|-
|המכון לספרות מקדונית
|1998
|}

== ספריית האוניברסיטה ==
ספריית האוניברסיטה
ספריית האוניברסיטה (מוכרת בשם: הספרייה הלאומית והאוניברסיטאית הקדוש קלמנט מאוחריד), היא הספרייה הלאומית של מקדוניה הצפונית. הספרייה נפתחה ב-1920 כספרייה של הפקולטה לפילוסופיה, ובהמשך הפכה לספרייה ציבורית ולספריית האוניברסיטה בבניין הנוכחי.

== פרסים ==
ב-2007, הוענק לאוניברסיטה את מסדר הרפובליקה של מקדוניה על התוצאות החריגות שהושגו בפעילות מדעית, הוראה ויישומיות ארוכת טווח, תוך שהיא תרמה תרומה משמעותית להתפתחותה של מקדוניה הצפונית כדמוקרטיה מודרנית.

== קישורים חיצוניים ==

* 
* [http://www.pravobranitel.ukim.edu.mk/ נציב תלונות הציבור של UKIM] 

== הערות שוליים ==

קטגוריה:סקופיה: מבנים
קטגוריה:אירופה: אוניברסיטאות ומכללות
I Can't Breathe (שיר)

I Can't Breathe (בעברית: אני לא יכול/ה לנשום) הוא סינגל שהוקלט על ידי הזמרת-יוצרת האמריקאית .<ref name=":0"></ref> השיר יצא לאור ב-19 ביוני 2020, על ידי חברות התקליטים סוני מיוזיק אנטרטיינמנט ותקליטי RCA, כסינגל שלא מתוך אלבום.<ref name=":0" />

השיר הגיע למקום השמיני במצעד שירי ה-R&B\היפ הופ הדיגיטליים.<ref></ref>

== רקע וכתיבה ==
השיר נכתב על ידי , ד'מייל וטיארה תומאס והופק על ידי ד'מייל גם כן.<ref></ref> השיר הוא שיר מחאה שיצא בעקבות מחאות ג'ורג' פלויד ושמו נקרא על שמו של הסלוגן "I can't breathe", אותו אמר ג'ורג' פלויד רגעים לפני שנרצח.<ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.2 מיליון השמעות.<ref name=":0" />

== וידאו קליפ ==
טרם יצא הווידאו קליפ הרשמי של השיר, העלתה לערוץ היוטיוב שלה את האודיו הרשמי שלו.<ref name=":1"></ref> האודיו צבר למעלה מ-1.2 מיליון צפיות.<ref name=":1" />

== קבלת השיר ==
השיר קיבל מועמדות במהלך טקס פרסי הווידאו קליפים של MTV לשנת 2020, בקטגוריית "הקליפ הטוב ביותר בעל מסר חברתי".<ref></ref> בהמשך, נודע כי הוא זכה בפרס.<ref></ref> הוא קיבל מועמדות בטקס פרסי המוזיקה של MTV אירופה 2020, בקטגוריית "קליפ למטרה טובה" וזכה בפרס גם כן.<ref></ref>

בנובמבר 2020, הוכרז כי השיר קיבל מועמדות לפרס גראמי בקטגוריית "שיר השנה", בטקס פרסי גראמי ה-63.<ref></ref> בסופו של דבר, זכה השיר בפרס.<ref></ref>

=== פרסים ומועמדויות ===
{| class="wikitable plainrowheaders"
|-
! שנה
! טקס
! קטגוריה
! תוצאה
! מקור
|-
|2020
|פרסי הווידאו קליפים של MTV
|הקליפ הטוב ביותר בעל מסר חברתי
|
|style="text-align:center;" |<ref></ref>
|-
|2020
|פרסי המוזיקה של MTV אירופה
| קליפ למטרה טובה
| 
| style="text-align:center;" |<ref></ref>
|-
| 2020
|פרסי המוזיקה של סול טריין
|פרס לכתיבת שירים
|
|style="text-align:center;" |<ref></ref>
|-
|2021
|פרסי גראמי
|שיר השנה
|
|style="text-align:center;"|<ref></ref>
|}

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 ביוני 2020
|הזרמת מוזיקה • הורדה דיגיטלית
|סוני מיוזיק • RCA
|<ref name=":0" />
|}

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי H.E.R.
קטגוריה:שירים באנגלית
קטגוריה:שירי מחאה
קטגוריה:שירים על ג'ורג' פלויד
קטגוריה:Black Lives Matter: אמנות
קטגוריה:זוכי פרס גראמי לשיר השנה
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת RCA רקורדס
Fresh

"Fresh" הוא סינגל שהוקלט על ידי ההרכב המוזיקלי האמריקאי קול אנד דה גאנג, מתוך האלבום Emergency. השיר יצא לאור ב-24 בנובמבר 1984, כסינגל השני מתוך האלבום, בהוצאת חברות התקליטים דה-לייט רקורדס ומרקיורי רקורדס.

השיר הגיע למקום ה-9 במצעד הבילבורד הוט 100.<ref></ref>

== רקע וכתיבה ==
השיר נכתב על ידי חברי ההרכב קול אנד דה גאנג וג'יימס טיילור, והופק על ידי חברי ההרכב, ביחד עם ג'ים בונפונד. השיר מכיל בתוכו את סגנון הפאנק.<ref></ref> זמן מה לאחר צאתו, עלה השיר לרשת הזרמת המדיה ספוטיפיי, תוך שהצליח לצבור למעלה מ-13 מיליון השמעות.<ref></ref>

== רשימת רצועות ==

== מיקומי שיא ==

== גרסתה של עדן בן זקן ==

ב-16 באוגוסט 2018 הקליטה הזמרת הישראלית עדן בן זקן גרסת כיסוי לשיר. גרסתה יצאה לאור כסינגל שלא מתוך אלבום, בהוצאת חברות התקליטים ארומה מיוזיק ו-NMC יונייטד אנטרטיינמנט.

השיר בגרסתה של בן זקן הגיע למקום השלישי במצעד השבועי של מדיה פורסט.<ref></ref>

=== רקע והפקה ===
גרסתה של בן זקן הופקה על ידי הצמדים המוזיקליים דולי ופן ונוב. הגרסה הופקה במסגרת קמפיין לחברת האופנה רנואר רשת חנויות אופנה.

=== וידאו קליפ ===
הווידאו קליפ הנלווה שצולם לשיר הועלה לערוץ היוטיוב של בן זקן ב-16 באוגוסט 2018, בסמוך לצאת הסינגל עצמו. בקליפ משתתפים ידוענים שונים, בהם יהודה לוי וניבר מדר.

נכון ליולי 2020, מונה הצפיות של הקליפ עומד על כ-4 מיליון.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:סינגלים מ-2018
קטגוריה:שירי עדן בן זקן
קטגוריה:שירים באנגלית
קטגוריה:שירים שהופקו על ידי דולב רם
קטגוריה:שירים שהופקו על ידי נוב
קטגוריה:שירים שהופקו על ידי פן חזות
קטגוריה:שירים על ביגוד ואופנה
קטגוריה:סינגלים בהוצאת ארומה מיוזיק
קטגוריה:סינגלים בהוצאת מרקורי רקורדס
קטגוריה:סינגלים בהוצאת שרית הפקות
Contigo

Contigo (באנגלית: With You, ובעברית: איתך) הוא סינגל שהוקלט על ידי הזמרת-יוצרת המקסיקנית דנה פאולה.<ref name=":0"></ref> השיר יצא לאור ב-1 במאי 2020, על ידי חברת התקליטים יוניברסל מיוזיק מקסיקו, כסינגל מתוך אלבום האולפן השישי שלה, .<ref name=":2"></ref>

== רקע וכתיבה ==
לאחר שהוציאה את הלהיט "Sodio" שכבש את פסגת מצעד שירי הפופ של מקסיקו, הוחלט כי השיר יהיה הסינגל האחרון מאלבומה החמישי , תוך שהשיר הזה נבחר להיות הסינגל הראשון מתוך אלבומה השישי העתידי ששמו טרם פורסם והשם האלטרנטיבי שלו הוא DP6.<ref name=":2" />

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.<ref name=":0" />

== וידאו קליפ ==
האודיו הרשמי של השיר הועלה לערוץ היוטיוב של דנה פאולה ב-1 במאי 2020, ביום צאתו כסינגל.<ref name=":1"></ref> האודיו זכה להצלחה וצבר למעלה מ-1.2 מיליון צפיות.<ref name=":1" /> קליפ המילים של השיר פורסם כמה ימים לאחר מכן, תוך שזכה להצלחה רבה כאשר צבר למעלה מ-12 מיליון צפיות.<ref></ref>

הווידאו קליפ הרשמי של השיר פורסם ב-21 במאי 2020, תוך שצבר למעלה מ-35 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 במאי 2020
|הזרמת מוזיקה • הורדה דיגיטלית
|יוניברסל מיוזיק מקסיקו
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי דנה פאולה
קטגוריה:שירים בספרדית
No Idea

No Idea (בעברית: אין מושג) הוא סינגל של הראפר והזמר האמריקאי דון טוליבר. השיר פורסם דרך חברות התקליטים קקטוס ג'ק, אטלנטיק רקורדס, ו-We Run It Entertainemnt ב-29 במאי 2019, כסינגל הראשי מתוך אלבום האולפן הראשון של טוליבר, Heaven or Hell. השיר הופק על ידי וונדהגרל וקיוביטז. השיר צבר פופולריות רבה החל מדצמבר 2019 לאחר שנעשה ויראלי באפליקציית שיתוף הווידאו טיקטוק.<ref name="Forbes"></ref>

למעלה משמונה מיליון סרטונים בהם נכלל השיר פורסמו בטיקטוק, שזכו ליותר מ-6 מיליארד צפיות, נכון ליוני 2020.<ref></ref> בסרטונים מופיעים בדרך כלל אנשים הרוקדים לצלילי הפזמון. No Idea היה לשיר הטיקטוק הטוב ביותר בדצמבר 2019.<ref></ref>

הקליפ של השיר פורסם גם הוא ב-29 במאי 2019, ובוים על ידי גרנט זינגר.<ref></ref>

== רקע וכתיבה ==
דון טוליבר זכה לראשונה לפופולריות בשנת 2018, לאחר שהופיע באלבום Astroworld של טראוויס סקוט, ברצועה "Can't Say". השיר הוסמך לתואר פלטינה, וטוליבר הופיע יחד עם סקוט בסיבוב ההופעות אסטרוורלד.<ref name="Complex"></ref> הוא פרסם את אלבום המיקס השני שלו, Donny Womack (שנקרא על שם האלטר-אגו שלו) באותו חודש עם יציאתו של Astroworld באוגוסט 2018, ובהמשך יצא No Idea כסינגל ב-29 במאי, שנה לאחר מכן. השיר צבר פופולריות רבה באפליקציית שיתוף הווידאו טיקטוק והחל להתקדם במעלה מצעדים רבים ברחבי העולם. טוליבר תיאר את השיר כ"פרק ראשון, ההקדמה האמיתית לפרק של פרויקט חדש".

== ביקורות ==
במגזין Complex נכתב כי השיר הוא "כל מה שאתה רוצה משיר של דון טוליבר", כשהוא מחמיא ל"מלודיות" וליכולת של טוליבר להציג את כישוריו המתפתחים ככותב שירים. נאדה מש מ-HotNewHipHop ציינה כיצד "הוייב הדארק-טראפי של השיר" משלים את הראפ של טוליבר.<ref name="HNHH"></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירים באנגלית
קטגוריה:סינגלים בהוצאת אטלנטיק רקורדס
קיום הנדר בבית אל

קיום הנדר בבית אל הוא אירוע מקראי המופיע ב בפרשת וישלח. לאחר שביציאתו של יעקב מארץ כנען עבר דרך בית אל ונדר לקבוע את המקום כבית ה' ולעשר מנכסיו, בשובו אל הארץ מבית לבן הוא מקיים את נדרו.

==תיאור הסיפור במקרא==

לאחר אירועי מעשה דינה נגלה ה' אל יעקב וקורא לו לעלות לבית אל ולקיים את נדרו. יעקב מצווה על בני-ביתו להחליף את בגדיהם ולהסיר את החפצים הנגועים בעבודה-זרה שעמם. את העבודה-זרה הוא טומן תחת האלה ליד שכם. הפרשנים מבארים כי מדובר בעבודה-זרה משלל בית שכם.

יעקב ואנשיו מגיעים לבית אל ללא פגע. יעקב בונה מזבח, וקורא למקום 'אל בית אל'.

דבורה מינקת רבקה אם יעקב מתה, ונקברה תחת האלון שלצד בית אל. בעקבות כך נקרא האלון 'אלון בכות'.

ה' מברך את יעקב:

יעקב הציב מצבה במקום שדיבר איתו ה', ניסך עליה נסך ויצק שמן. את שם המקום שדיבר איתו ה' קורא יעקב 'בית אל'.

==מות רבקה==
לפי המדרש 'אלון' ביוונית הוא 'אחר', לרמז שבעוד יעקב מתאבל על רבקה המינקת נודע לו על מותה של רבקה אמו ונגרם לו אבל נוסף. המדרש מסביר כי מה שנכתב הוא ברכת אבלים שבירך ה' את יעקב על מות אמו.

לפי מדרש זה מיישב רמב"ן את התמיהה מדוע עניין מותה של דבורה נכנס באמצעה של הפרשה, בין בניית המזבח לדברי ה'. אם אכן רומז הפסוק גם למותה של רבקה, מובן כי התגלותו של ה' לאחר המוות הייתה כדי לנחמו, כפי שנגלה ליצחק אביו לנחמו אחרי מות אברהם.

==קריאת השם בית-אל==
שלוש פעמים מוזכר במקרא שיעקב קורא למקום בית אל. אחת כאשר הוא בדרכו לחרן לאחר שחלם את חלומו: (), ופעמיים בפרשה זו. האחת כאשר הוא בונה מזבח, ובה הוא מכנה את המקום 'אל בית אל': (בפסוק ז), והשנייה לאחר שהציב את המצבה, בה הוא קורא לו שוב 'בית אל': (פסוק ט"ו).

רמב"ן מבאר כי יעקב שב וקרא למקום פעם אחר פעם כדי להדגיש שהדבר אמת ושם השכינה תמיד. פרשנים אחרים רואים חילוק בין השם 'בית אל' לשם 'אל בית אל', ומבארים כי בשם 'אל בית אל' הוסיף יעקב והדגיש את ייחוד שם ה' על מקום זה דווקא. לפי הסבר זה הקריאה השלישית הייתה על מקום סמוך למקום הראשון, ושם דיבר איתו השם.

==ראו גם==
*חלום יעקב

==הערות שוליים==

קטגוריה:סיפורי ספר בראשית
קטגוריה:יעקב
קטגוריה:פרשת וישלח
קטגוריה:בית אל
סטפן לגר (שיר)

סטפן לגר הוא סינגל שהוקלט על ידי הראפר הישראלי המכונה "דודו פארוק". השיר יצא לאור ב-17 במאי 2020, כסינגל שלא מתוך אלבום, על ידי חברת התקליטים הפי"ל.

== רקע וכתיבה ==
באוגוסט 2019 הוציא פארוק את השיר "מלך הקיץ", שהיה לשירו הראשון שלא כלל שפה גסה, ולאחריו יצא להפסקה מהוצאת שירים, שזכתה לחשיפה תקשורתית. ב-12 במאי 2020 חזר לפעילות מוזיקלית, תוך שהוציא תחת דמות בשם "בובי רז'ולו" שיר בשם "כמו תינוק בעולם". חמישה ימים לאחר מכן, הוציא את השיר תחת דמותו המקורית, בשם "דודו פארוק 2". השיר, שנכתב על ידי פארוק והולחן על ידיו בשיתוף עם ג'ורדי, מכיל בתוכו את סגנון הטראפ ועוסק באיבר מינו של הזמר הישראלי סטפן לגר, תוך שפארוק משווה את גודלו לדברים שונים, כדוגמת נמייה, בגט ומגדל אייפל.<ref></ref>

== וידאו קליפ ==
הווידאו קליפ הנלווה שצולם לשיר, הועלה לערוץ היוטיוב של פארוק ב-17 במאי 2020, בסמוך לצאת הסינגל עצמו. בקליפ נראה פארוק עם שיער בלונדיני, בשונה משאר הווידאו קליפים לשיריו, שר את מילות השיר. הקליפ מהווה פרודיה לקליפ הנלווה לשירו של הזמר יהונתן מרגי, "אני לא אני".

הקליפ, שהצליח להתברג תוך יממה במקום הראשון ברשימת "הסרטונים החמים" ביוטיוב, צבר קרוב ל-5 מיליון צפיות, נכון לאפריל 2024.

== ביקורות ומחלוקת ==
מבקר המוזיקה דודי פטימר ממעריב ביקר את השיר באופן מעורב: "אני לא רואה את השיר הזה הופך ללהיט מהסיבה שהוא לא שונה משאר שיריו של פארוק, כבר לא מחדש או מעניין יותר מדי, בניגוד למשל לשיר "תינוק בעולם" של בובי רז'ולו שמהווה משב רוח מרענן. דו הקוטביות הזו באישיותו האמנותית של קומאי משחקת לטובתו, ומי אמר שהוא לא יכול להיות דוקטור ג'קיל ומיסטר הייד של המוזיקה הישראלית? זה חדשני וחכם, אז למה לא בעצם?". עמית סלונים מוואלה! NEWS העניק גם הוא ביקורת מעורבת לשיר: "מבחינה מוזיקלית, השיר הוא ללא ספק הכי מלוטש שפארוק פרסם בקריירה שלו, והוא מציב אותו הפקתית באותה שורה עם כוכבי הפופ הגדולים של התקופה. הטקסט, שמוקדש כולו לאיבר המין של סטפן לגר, יכול להתפרש כאיזו אלגוריה על הקנאה של פארוק באמנים מוכשרים ומבוססים יותר ממנו כמו לגר, אבל אף אחד לא מאזין לדודו פארוק בשביל איזה מסר נסתר אלא בשביל הדאחקה. והפעם, אחרי הרבה יותר מדי זמן, הדאחקה עובדת. כן, מדובר בשיר סקסיסטי וגזעני, שמבוסס על סטיגמה על איברי מין של שחורים".

אתרי החדשות ynet וישראל היום סירבו לפרסם את השיר בשל תוכנו. ב-18 במאי פרסם רז ישראלי מישראל היום מאמר בו הסביר מדוע לא פרסם את שירו של פארוק, באומרו: "אני אדם חילוני, אבל קשה לי לראות הגחכה של אוכלוסייה שלמה, בדיוק כמו שהיה לי קשה לראות את החפצת הנשים שדודו פארוק נוהג לטפח בקליפים שלו. אדם שצריך להנמיך אנשים אחרים על מנת להרגיש טוב עם עצמו ולהצחיק את הקהל שלו - לא ראוי לקבל במה".

== הצלחה ==
כבר בצאתו, זכה השיר להצלחה רבה, תוך שצבר תוך מספר ימים כמיליון צפיות באתר יוטיוב. כמו כן, הצליח להגיע בשיאו למקום החמישי במצעד שירי הספוטיפיי הישראלי השבועי, תוך שצבר כ-80 אלף השמעות באותו השבוע.<ref></ref> נכון לאפריל 2024 הצליח לצבור שם למעלה ממיליון וחצי השמעות<ref>נבדק לאחרונה ב-16/04/2024.</ref>.

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים בעברית
קטגוריה:שירים שהופקו על ידי ג'ורדי
קטגוריה:שירים על מוזיקאים
קטגוריה:שירים על מיניות
קטגוריה:שירי היפ הופ בעברית
קטגוריה:שירי מוזיקת טראפ
אוס

אוס (בהולנדית: ɔs; ) היא עיר הממוקמת בדרום הולנד, כחלק ממחוז צפון ברבאנט.

== היסטוריה ==
ישנן עדויות ארכאולוגיות לכך שבני האדם חיו באוס וסביבתה במשך 4,000 שנה. ממצאים ארכאולוגיים עיקריים היו אתרי הקבורה של וורסטנגרף ושדות הקבורה הילידים-רומיים אוס-אוסן.

אוס הוזכרה לראשונה במכתב של האפיפיור אלכסנדר השני ב-6 במאי 1069.

== ספורט ==
TOP Oss היא קבוצת הכדורגל של העיר, המועדון הוקם ב-1928. הקבוצה ממוקמת באוס ומשחקת את משחקיה הביתיים באצטדיון Heesen Yachts המכיל כמעט 5,000 מקומות ישיבה. הקבוצה משחקת כיום בליגת המשנה ההולנדית. אוס היא מקום הולדתו של אחד מגדולי שחקני הכדורגל של הולנד, רוד ואן ניסטלרוי, אף על פי שהוא לא שיחק בקבוצה המקומית, אלא עבור היריבה הגדולה, דן בוס.

== ערים תאומות ==
* 

== קישורים חיצוניים ==

* 
* 

== הערות שוליים ==

קטגוריה:הולנד: ערים
קטגוריה:צפון בראבנט
Churchill's Live

Churchill's Live הוא אלבום הופעה והאלבום הרביעי של להקת הרוק הישראלית הצ'רצ'ילים (שבבריטניה כונתה "Jericho Jones" מטעמים מסחריים). האלבום הוקלט בסיבוב הופעות האיחוד של הלהקה שהתקיימו ב-2015 (שתי הופעות בלבד), שנערכו במועדון הבארבי שבתל אביב, ונאספו ועובדו לכדי אלבום זה. האלבום וההופעות הוקדשו למתופף הלהקה המקורי, עמי טרייבטש, שנפטר בשנת 2010.

האלבום יצא ב-2016 לאחר 44 שנים מאלבום האולפן האחרון של הלהקה "Jericho".
==רשימת השירים==

==קרדיטים==
*מיקי גבריאלוב - בס, קולות רקע
*אשר פדי - תופים
*רוב האקסלי - גיטרות ושירה
*אייל קליין - קלידים
*חיים רומנו - גיטרה מובילה
*דני שושן - שירה עיקרית
*עיבודים, הפקה: הצ'רצ'ילים
*הפקה (בלאק גולד רקורדס): אלי חיון
*טכנאי במה וסאונד: מרק פרל
*ניהול: טלי רג'ואן
*מאסטרינג: פיני שפטר
*מיקס: מיקי גבריאלוב, יהודה קולטון
*טכנאי הקלטות וסאונד שידור חי: ליאון גלפרין
*טכנאי הקלטות וסאונד: חן נבו
*ציורי עטיפה, עיצוב עטיפה: עליזה אשכנזי-חיון
*צילומי תמונות על העטיפה: יובל אראל

קטגוריה:אלבומי הופעה מ-2016
קטגוריה:אלבומי הצ'רצ'ילים
קטגוריה:אלבומי רוק ישראליים
דוסיסירן

דוסיסירן (שם מדעי: Dusisiren) הוא סוג נכחד של יונק ימי ממשפחת התחשיים, אשר חי בצפון האוקיינוס השקט לחופי אמריקה הצפונית וצפון אסיה. הוא חי במשך הנאוגן מאמצע תקופת המיוקן עד הפליוקן שלפני 16 עד 5 מיליון שנה מזמננו בקירוב.
== מאפיינים ==
הסוג דיסוסירן תואר למדע בשנת 1925 בידי החוקר קלוג (Kellogg) והוא כלל בתוכו ארבעה מינים. מבנה עצמותיו המאובנות של תחש קדום זה דמה לזה של תחש המשכן ושל קרובתו העתיקה והגדולה - פרת הים של שטלר שחיה בחבל קמצ'טקה ברוסיה עד העת האחרונה אז הוכחדה בידי האדם. הממצאים שלו התגלו בקליפורניה, רוסיה ונראה שגם בסנטה קרוס, ארגנטינה. הוא הגיע לאורך של ארבעה מטרים בקירוב.

תחש זה היה בעל מבנה עצמות נוקשה והוא התפתח מאבות ששכנו באזורי מנגרובים רדודים בדומה לתחשי הנהרות, אך הוא היגר צפונה לימים הסוערים והקרים של צפון האוקיינוס השקט, בהם היו שפע של אצות ומזון נוסף. כדי להתאים המבנה שלו היה בעל צלעות וחוליות צוואר רחבות עליהם בלטו שרירי חזה חזקים, אשר עזרו בתמרון ואיזון מהיר יותר בתנאים מים סוערים ועמוקים. כמו כן היה בעל סנפירים רחבים יותר והיה מהיר בהרבה מאבותיו שוכני המנגרובים. תחש זה ניזון בעיקר מצמחי מים ומאצות שהוא גירד עם לסתותיו השטוחות.

הוא עצמו נטרף כנראה בידי לווייתני שיניים גדולים ובידי כרישי ענק כמו המגלודון.

==קישורים חיצוניים==

קטגוריה:בעלי חיים שתוארו ב-1925
קטגוריה:מאובני טקסונים שתוארו ב-1925
קטגוריה:טקסונים שתוארו בידי רמינגטון קלוג
קטגוריה:תחשיים
קטגוריה:תחשאים פרהיסטוריים
קטגוריה:מגה-פאונה ימית של הנאוגן
קטגוריה:יונקים שחיו במיוקן באמריקה הצפונית
קטגוריה:יונקים שחיו בפליוקן באמריקה הצפונית
רז ישראלי

רז ישראלי (19 בנובמבר 1981 – 15 ביוני 2023) היה עיתונאי, עורך ומבקר מוזיקה ישראלי.

== ביוגרפיה ==
ישראלי נולד וגדל בנצרת עלית (כיום נוף הגליל). הוא למד בבית הספר המקיף אורט יגאל אלון בעירו.

החל את דרכו בתחום התקשורת בשנת 2009 במגזין "רייטינג" ככתב מגזין ומבקר מוזיקה.

בשנת 2013 שימש כסגן-עורך במדור התרבות של עיתון "מעריב" ובאתר החדשות nrg, בו היה בעל הטור "מארז תרבות". במהלך אותה תקופה, שימש ככתב מגזין במקומון "עכבר העיר". לאחר מכן, החל את פועלו כסגן-העורך גם בעיתון "מעריב לנוער".

בשנת 2017, לאחר שעזב את עבודתו ככתב ב-nrg, החל לשמש ככתב תרבות ומבקר מוזיקה ב"ישראל היום". הפיק וערך "פרויקטים מיוחדים" של העיתון. בהם, פרויקט "מצעד ה-70" – 70 האלבומים הגדולים של ישראל (2018), הפרויקט המקיף "ישראל באירוויזיון – הסיפורים מאחורי השירים" (2019), "25 שנה ל'חברים'" - מדרג הפרקים האהובים ביותר בסדרה כפי שנבחרו על ידי עשרות אלפי קוראים (2019), "והנה נשארת" – חידושים לשירי מאיר אריאל (2020), ועוד. בהמשך התמנה לתפקיד מנהל ערוצי תוכן בעיתון ובאתר.

ב-6 במרץ 2022 מונה לעורך מגזין "שישבת" של "ישראל היום". ב-1 בפברואר 2023 סיים את תפקידו.

ישראלי היה בעל תואר ראשון בפסיכולוגיה של האוניברסיטה הפתוחה. התגורר בתל אביב.

ב-15 ביוני 2023 נמצא ללא רוח חיים באתר בנייה ברחוב לבנדה לאחר שהתאבד.

== קישורים חיצוניים ==

* [https://redalerts.israelhayom.co.il/writer_articles?tid=23207 כתבות של רז ישראלי], באתר ישראל היום

== הערות שוליים ==

קטגוריה:מבקרי מוזיקה ישראלים
קטגוריה:בעלי טור ישראלים
קטגוריה:סגל nrg
קטגוריה:סגל ישראל היום
קטגוריה:סגל מעריב לנוער
קטגוריה:תל אביב-יפו: אישים
קטגוריה:בוגרי האוניברסיטה הפתוחה
קטגוריה:עיתונאים ישראלים
קטגוריה:להט"בים ישראלים
קטגוריה:עיתונאים להט"בים ישראלים
קטגוריה:מתאבדים ישראלים: אנשי תקשורת
קטגוריה:ישראלים שנולדו ב-1981
קטגוריה:ישראלים שנפטרו ב-2023
קטגוריה:אישים הקבורים בבית הקברות תל רגב
קטגוריה:נוף הגליל: אישים
גומפוטריה

גומפוטריה (שם מדעי: Gomphotaria; משמעות שמו: "אריה ים-ניבתני לוחמני") הוא סוג נכחד של טורף ימי ממשפחת הניבתניים שחי במימי האוקיינוס השקט לחופי אמריקה הצפונית. הוא חי בתקופת המיוקן, לפני 7.2 עד 5.3 מיליון שנה מזמננו.

יונק זה התגלה לחופי קליפורניה, סמוך לחופי לוס אנג'לס והורכבו ממספר עצמות. הוא הוגדר בשנת 1991 בידי החוקרים בארנס וראשקי (Barnes & Rashke). סוג זה הוא מונוטיפי ובו מין בודד: Gomphotaria pugnax. מאובניו מוצגים בימינו במוזיאון האמנות של מחוז לוס אנג'לס.

הגומפוטריה היה יונק שוכן ימים גדול הדומה לניבתן והיה מאבותיו. כמותו היה בעל ארבעה ניבים בשתי הלסתות, אשר שימשו לעקירת צדפות ושאר רכיכות לאכילה לאורך החופים של קליפורניה, בהם התגלו ממצאיו. עם זאת, בניגוד לניבתן המודרני היו ניביו קצרים יותר ופחות דומים לחטים. למעשה, דמה יותר הגומפוטריה במבנה גופו וגולגולתו לאריה ים מאשר לניבתן. עם זאת, פעולות האכילה שלו גרמו לשחיקה מתמשכת של השיניים, מה שאולי גרם לגדילתם אצל הניבתן המודרני.

הגומפוטריה היה גדול יותר מרוב אריות הים, אך קטן מהניבתן המודרני, וייתכן שחי בלהקות לאורך החופים.

==קישורים חיצוניים==

קטגוריה:טקסונים שתוארו בידי לורנס ג. בארנס
קטגוריה:בעלי חיים שתוארו ב-1991
קטגוריה:ניבתניים
קטגוריה:יונקים שחיו במיוקן באמריקה הצפונית
קטגוריה:מגה-פאונה ימית של הנאוגן
קטגוריה:טורפים ימיים פרהיסטוריים
שפמנון תניני

שפמנון תניני (שם מדעי: Bagarius) הוא סוג של דג מסדרת השפמנונאים השייך למשפחת הסיסוריים. הוא חי בטבע בנהרות רחבים לאורך דרום אסיה מפקיסטן והודו לדרום-מזרח אסיה עד לאיי אינדונזיה. כיום כלולים בו ארבעה מינים.
== מאפיינים ==
לשפמנון תניני גוף שטוח יחסית וסנפירים רחבים ושטוחים, העוזרים לו לשכב רוב הזמן על קרקעית הים. השפמות שלהם ארוכות ועוזרות להם לחוש בטרף במים העכורים בהם הם חיים. כמו כן הם בעלי זנב חזק ורחב העוזר להם להאיץ אחרי טרף, והם בעלי לסתות גדולות וחזקות בעלות שיניים מחודדות. הם טורפים יעילים של טרף מימי כמו דגים, סרטנים, חרקי מים ודו-חיים ואף שפמנונים אחרים.

המין הקטן ביותר, שפמנון תניני בגריוס (B. bagarius) עולה לעיתים רחוקות על 20 סנטימטרים בעוד מינים אחרים כמו B. rutilus מגיעים לאורך של 1 מטר. המין הגדול ביותר הוא שפמנון תניני ענק שאורכו מעל 2 מטרים ומשקלו עולה על 90 קילוגרם. פרטים גדולים במיוחד יכולים להיות איום על אנשים השוחים בנהרות בהם הם חיים, כך קרה בנהר קורי בנפאל, אז תועדו גופות שנטרפו בידי שפמנון גדול זה. עם זאת מדובר בהתנהגות נדירה.

==מינים==
* שפמנון תניני בגריוס (Bagarius bagarius)
* Bagarius rutilus
* Bagarius suchus
* שפמנון תניני ענק (Bagarius yarrelli)

בעבר נכללו עוד 2 מינים בסוג:
* Bagarius gigas - התקיים באאוקן של סומטרה
* Bagarius bagarius - התקיים בסומטרה ובהודו במשך הפליוקן.
==גלריה==
<gallery>
קובץ:Bagarius yarrelli.jpg|שפמנון תניני ענק
קובץ:Bagarius gigas.jpg|המין הנכחד Bagarius gigas
קובץ:Bagarius bagarius Pakistan 2.jpg
</gallery>

==קישורים חיצוניים==

קטגוריה:בעלי חיים שתוארו ב-1853
קטגוריה:טקסונים שתוארו בידי פיטר בליקר
קטגוריה:סיסוריים
דירן

דירן (בגרמנית: Düren) היא עיר במדינת נורדריין-וסטפאליה שבגרמניה. העיר ממוקמת בין אאכן וקלן על גדות נהר הרור.

== היסטוריה ==
הקלטים אכלסו את האזור המכונה כיום דירן לפני הפלישה הרומית. הקלטים כינו את היישוב הקטן שלהם "דורום" (פירושו - טירה). אחרי הקלטים, שבטים גרמאניים התיישבו באזור זה. המקום נכבש על ידי האימפריה הרומית תחת שלטונו של יוליוס קיסר.

דורום הפכה לאזור אספקה לעיר קלן שהלכה וגדלה במהירות. יתרה על כך, כמה כבישים רומיים חשובים חצו את דורום. הרומאים נשארו באזור כ-400 שנה. השימוש בשם "וילה דוריה" ביחס לאזור נעשה בפעם הראשונה בספרי השנים הפרנקיים בשנת 747. לאחר נפילת האימפריה הרומית במאה החמישית, התיישבו הפרנקים בדירן.

דירן קיבלה זכויות עירוניות בראשית המאה ה-13. בסביבות 1200 החלה בניית חומת העיר הכוללת 12 מגדלים ו-5 שערים. גם כיום ישנן עדיין חורבות של השערים בעיר.

בשנת 1642 הסתבכה דירן במלחמת שלושים השנים, וחיילים מכוחות שונים הרסו את העיר. לאחר שהמלחמה הסתיימה, בשנת 1648, פרצה מגפת דבר הבלוטות בעיר, וגרמה לאובדן חייהם של רבים.

לקראת סוף שנת 1755 החלה סדרת רעידות אדמה באזור סביב דירן ואאכן. היא הגיעה לשיאה ב-18 בפברואר 1756 עם רעידת אדמה בעוצמה 8 בסולם מרקאלי. סדרת רעידות האדמה השפיעה על אירופה כולה, ורעידת האדמה הידועה ביותר ברצף הרעידות היא רעידת האדמה בליסבון משנת 1755.

בתחילת המאה ה-17 בנה רוטגר פון שווין את טחנת הנייר הראשונה בדירן. בשנת 1812 היו כבר 17 מפעלי נייר בעיר ו-11 מפעלים לבדים ושמיכות.

בשנת 1794 כבשו חיילים צרפתים את דירן כחלק מהמהפכה הצרפתית. לאחר החלטת קונגרס וינה בשנת 1815, עברה דירן לבעלות ממלכת פרוסיה ושויכה על ידם למחוז ריין.

בשנת 1900 הייתה דירן אחת הערים העשירות ביותר בגרמניה (עם 42 מיליונרים ו-93 מפעלים) ואוכלוסייתה הייתה 27,168 איש. לשם השוואה, פחות מ-5,000 איש התגוררו בדירן מאה לפני כן.

העיר דירן הייתה ממוקמת בחזית הלחימה במהלך פלישת בעלות הברית לגרמניה במלחמת העולם השנייה. במהלך 1944 ו-1945 התרחשו עשרות קרבות, חלקם עקובים מדם, סביב דירן, וב-16 בנובמבר 1944 נהרסה העיר לחלוטין בהפצצות מהאוויר של בעלות הברית. באותה תקופה התגוררו בדירן כ-22,000 איש, וכ-3,000 מהם מתו במהלך ההפצצה. אלה ששרדו פונו למרכז גרמניה. ב-25 בפברואר 1945 חצו כוחות אמריקאים את דירן. לאחר שהמלחמה הסתיימה בקיץ של אותה השנה חזרו לעיר ההרוסה אנשים רבים שהתפנו והחלו לבנות מחדש את בתיהם בעזרת הכוחות האמריקאים. ביוני 1945 עלתה האוכלוסייה ל-3,806.

== ערים תאומות ==
* 
* 
* 
* 
* 
* 
* 

== קישורים חיצוניים ==

* 
* 

קטגוריה:נורדריין-וסטפאליה
פיטסבורג קונדורס

פיטסבורג קונדורס (באנגלית: Pittsburgh Condors) הייתה קבוצת כדורסל מהעיר פיטסבורג, פנסילבניה, אשר שיחקה בליגת ה-ABA בין השנים 1967–1972. הוקמה בשם "פיטסבורג פייפרס", ובעונת 1969/1970 שיחקה במינסוטה בתור "מינסוטה פייפרס". בעונת 1967/1968 זכתה באליפות עונת הבכורה של ליגת ה-ABA.

==היסטוריה==
הקבוצה הוקמה בשנת 1967, בשם "פיטסבורג פייפרס", כאחת מ-11 הקבוצות המקוריות של ליגת ה-ABA. הפייפרס סיימו את עונת הבכורה של הליגה עם מאזן הניצחונות הטוב ביותר (54–24), וזכו בתואר האליפות לאחר שגברו בפלייאוף ה-ABA על אינדיאנה פייסרס (3–0), מינסוטה מאסקיז (4–1) וניו אורלינס באקנירס (4–3). כוכב הקבוצה באותה עונה היה קוני הוקינס, אשר הוביל את קלעי הליגה עם ממוצע של 26.8 נקודות למשחק, ולצדו בלטו ארט היימן וצ'ארלס ויליאמס. הוקינס זכה בפרס ה-MVP של הפלייאוף, לאחר שרשם במהלכו 29.9 נקודות, 12.3 ריבאונדים ו-4.6 אסיסטים בממוצע למשחק.

על אף הזכייה באליפות, עבר המועדון בשנת 1968 למיניאפוליס שבמינסוטה, ושמו שוּנה ל"מינסוטה פייפרס". את עונתם היחידה במינסוטה סיימו הפייפרס במקום השמיני בליגה, והודחו מהפלייאוף כבר בסיבוב הראשון.

בקיץ 1969 חזרה הקבוצה לפיטסבורג, ושנה לאחר מכן שינתה את שמה ל"פיטסבורג קונדורס". בין השנים 1969–1972 בלטו בפיטסבורג שחקני האולסטאר ג'ון בריסקר וג'ורג' תומפסון, אולם הקבוצה ניצחה בכ-36% בלבד ממשחקיה לאורך 3 העונות, ולא העפילה לשלב הפלייאוף. במהלך עונת 1971/1972 צנח ממוצע האוהדים באולם הקבוצה אל מתחת ל-1,000, ולאחר שהבעלים והליגה לא הצליחו להעביר את המועדון לעיר אחרת, התפרקה הקבוצה ביוני 1972.

==מאזנים לפני עונה==
[[קוני הוקינס, כוכב הזכייה באליפות עונת 1968]]
{| class="wikitable" style="text-align:center"
|-
! עונה || שם || מאמן || ניצחונות || הפסדים || % ניצחונות || פלייאוף
|-
| 1967/1968 || פיטסבורג פייפרס || וינס קאזטה || 54 || 24 || 69.2% || זכייה באליפות הליגה
|-
| 1968/1969 || מינסוטה פייפרס || ג'ים הרדינג, ורן מיקלסן, ורן יאנג || 36 || 42 || 46.2% || הפסד בחצי גמר המזרח
|-
| 1969/1970 || פיטסבורג פייפרס || ג'ון קלארק, באדי ז'נט || 29 || 55 || 34.5% || —
|-
| 1970/1971 || פיטסבורג קונדורס || ג'ק מקמהון || 36 || 48 || 42.9% || —
|-
| 1971/1972 || פיטסבורג קונדורס || ג'ק מקמהון, מארק בינסטין || 25 || 59 || 29.8% || —
|}

==קישורים חיצוניים==
* [https://www.basketball-reference.com/teams/PTC/ סיכום העונות של המועדון], באתר Basketball-reference.com

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קבוצות ABA
קטגוריה:קבוצות כדורסל אמריקאיות
קטגוריה:פיטסבורג: מועדוני ספורט
קטגוריה:מינסוטה: מועדוני ספורט
הצד של פטרוגרד

שנת 1925]] 
הצד של פטרוגרד (ברוסית: Петрогра́дская сторона<ref>[http://gov.spb.ru/law?d&nd=8424731&nh=0&ssect=3 Пункт 1.2.2.7.]</ref>) הוא אחד החלקים ההיסטוריים של העיר סנקט פטרבורג, הנמצא בגבולות המינהליים של ראיון פטרוגרד בעיר. לפני שינוי שמו על ידי ניקולאי השני מ"סנקט פטרבורג" ל"פטרוגרד" ב-18 (31) באוגוסט 1914, נקרא בשם "הצד של פטרבורג".

זהו אחד מחמשת הצדדים של סנט פטרבורג, יחד עם הצד של האדמירליות, הצד של ויבורג, הצד של קאצנבסאיה (הממוקם בשפכו של נהר אוחטה) והצד של מוסקבה. הוא מורכב מכמה איים, שהגדולים שבהם<ref></ref>:
* אי פטרוגרד
* אי הארנבים
* אי פטרובסקי
* אי המרפא
* האי קרסטובסקי
* אי באבן
* אי ילאגין

האי הגדול ביותר בצד של פטרוגרד הוא "פטרוגרד" ובו שני רחובות ראשיים: שדרות אי האבן ושדרת בולשוי (הנמשכת אל תוך האי וסילי). מבין אתרי הציון החשובים הם גן החיות של לנינגרד, מתחם הספורט והקונצרטים יובילייני, ארמון התרבות לנסובייט.

ישנם אנדרטאות ארכיטקטוניות רבות (כולל בעלות חשיבות פדרלית), כדוגמת מסגד העיר, אחוזת סרגיי ויטה, אחוזת קשסינסקאיה, מרחצאות טוצ'קוב, ביתו של פיוטר הראשון, קתדרלת הנסיך ולדימיר, הבית עם המגדלים, הליצאום של אלכסנדר, ההרכב האדריכלי של הכיכר האוסטרית ואתרים אחרים.

מספר אוניברסיטאות ידועות נמצאות באי כולל האוניברסיטה הרפואית על שם פאבלוב, האקדמיה הצבאית לחלל על שם מוז'איסקי, חיל הצוערים הגדול על שם פיוטר הגדול ואחרים. ישנם כמה תיאטראות ועשרות מוזיאונים. גשר טוצ'קוב מחבר בין האי פטרוגרד לאי וסילי.

מרחצאות טוצ'קוב 
באי הארנבים נמצא מבצר פטרופבלובסקיה, אחד המבנים הראשונים בעיר שקיבל את שמו לאחר בניית קתדרלת פטרופאבלסאקיה בה. המצודה שוכנת בכלא (כיום מוזיאון), צריפי חיל המצב העירוני, המטבעה (שעודנה פעילה), האנדרטה לפיוטר הראשון (שנעשתה על ידי הפסל שמיאקין) ואתרים נוספים. שני גשרי עץ מובילים אל האי, סמוך לאחד מהם מונחת אנדרטה לארנבת על בול עץ הבולט מתוך המים. שטח האי הוא 18 דונם, הוא מופרד מהצד של פטרוגרד על ידי מיצר קרונברקסקי ובו שוכן גם מעון המגורים של מושל סנקט פטרבורג<ref></ref>.

האי פטרובסקי ממוקם בין נהר ז'דנובקה למלאיה נייבה. בדרום האי נמצא אצטדיון פטרובסקי, לידו פארק פטרובסקי.

אי המרפא ממוקם בצפון הצד של פטרוגרד ומשתרע מנחל קרפובקה ועד מלאיה נייבה ובולשאיה נייבה. באי נמצא הגן הבוטני של המכון הבוטני על שם קומארוב (בזמן פיוטר הראשון היה כאן גן מרפא וזו הסיבה שהאי קיבל את שמו), גן לופוחין, האקדמיה הכימית-פרמצבטית, האוניברסיטה האלקטרוטכנית, המכון לרפואה ניסיונית, מרכז הטלוויזיה של הערוץ החמישי (ברחוב צ'אפיגין 6) ומגדל הטלוויזיה.

== קישורים חיצוניים ==

* [https://web.archive.org/web/20071224054812/http://www.serzh.ru/landsc/petrogr/index.html תמונות הצד של פטרוגרד]
* [https://web.archive.org/web/20071024170233/http://www.mr-spb.ru/story/petrogr/ עיתון "המחוז שלי": הצד של פטרוגרד]
* [http://www.spb-guide.ru/page_478.htm מדריך לפטרבורג: הצד של פטרוגרד]

== הערות שוליים ==

קטגוריה:סנקט פטרבורג: נפות
קטגוריה:רוסיה: איים
Surrealistic Pillow

Surrealistic Pillow (בתרגום חופשי: כרית סוריאליסטית) הוא אלבום האולפן השני של להקת הרוק האמריקאית ג'פרסון איירפליין, אשר יצא לאור ב-1 בפברואר 1967. האלבום היווה את הפריצה של הלהקה לתועדה, והגיע למקום השלישי במצעד בילבורד 200 האמריקאי (בסך הכל האלבום שהה במצעד 56 שבועות),<ref name="billboard"></ref> ולמעמד של פלטינה על ידי איגוד תעשיית ההקלטות האמריקאי.<ref name="riaa"></ref>

האלבום קיבל ביקורות חיוביות רבות ונחשב בעיני מבקרים רבים כפורץ דרך בזרם של הרוק הפסיכדלי.<ref></ref> האלבום דורג במקום ה-146 ברשימת 500 האלבומים הגדולים בכל הזמנים של מגזין הרולינג סטון,<ref></ref> ובמקום 174 בספרו של קולין לרקין, "All Time Top 1000 Albums".<ref></ref>

לאחר יציאתו לאור של האלבום שניים משיריו, "Somebody to Love" ו-"White Rabbit", יצאו כסינגלים והצליחו להגיע במצעד בילבורד הוט 100 האמריקאי למקום החמישי והשמיני, בהתאמה.<ref name="billboard"></ref> יתרה מזאת, לסינגל "Somebody to Love" הוענק מעמד של זהב ולסינגל "White Rabbit" מעמד של פלטינה על ידי איגוד תעשיית ההקלטות האמריקאי.<ref name="riaa"></ref>

== רשימת השמעה ==

== משתתפים ==
* מרטי באלין - שירה, גיטרה, עיצוב האלבום
* ג'ק קאסאדי - גיטרה בס, פאז-בס (גיטרה בס עם דיסטורשן)
* ספנסר דריידן - תופים, כלי הקשה
* פול קנטנר - שירה, גיטרה
* ג'ורמה קאוקונן - שירה, גיטרה
* גרייס סליק - שירה, פסנתר, אורגן חשמלי, חלילית

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי 1967
קטגוריה:אלבומים באנגלית
קטגוריה:תרבות הנגד של שנות השישים
ישראל אוגלבו

ישראל אוגלבו (נולד ב-7 בינואר 1991) הוא ידוען, פרזנטור ושחקן ישראלי. זוכה העונה התשיעית של "האח הגדול". השתתף גם בעונת ה-VIP השלישית של "הישרדות" והגיע למקום השני.

== ביוגרפיה ==
אוגלבו נולד וגדל בבני ברק למשפחה חרדית. יצא בשאלה, ניתק קשר עם משפחתו והתגורר ברחוב כשלוש שנים. עבד בעברו כמתדלק, כברמן וכחשפן. שירת בצה"ל כלוחם בחטיבת גולני.

== קריירה ==
ב-2018 השתתף בעונה התשיעית של תוכנית המציאות "האח הגדול", וב-1 בספטמבר הוכרז כזוכה של העונה והוענק לו פרס על סך מיליון שקלים חדשים. עוד באותה השנה כיכב בקמפיין של חברת האופנה רנואר רשת חנויות אופנה.

ב-2019 גילם עורך דין בתפקיד אורח בסדרת הטלוויזיה "בת אל הבתולה". באותה השנה כיכב בקמפיין של חברת התיירות אשת טורס.

ב-2020 השתתף בתוכנית הריאליטי הישרדות VIP עונה 3, העפיל לגמר והגיע למקום השני. אוגלבו איים בתביעה נגד הפקת התוכנית לאחר שהתגלה כי הוא ניסה לקנות קול בגמר, והפקת התוכנית התייעצה עם בעלת הפורמט הבינלאומי והחליטה לפסול את אותו הקול. באותה השנה החל להצטלם לסדרת הטלוויזיה "מלכת היופי של ירושלים".

בשנת 2021 גילם את תומר השוטר בסרט "אל תחכי לי".

בשנת 2022 שיחק בתפקיד הראשי בסרט "כאילו אין מחר" של ניצן גלעדי, לצד דין מירושניקוב ומורן רוזנבלט.

בשנת 2024 שיחק בסדרה "ספין" של HOT בתפקיד מנו.

== חיים אישיים ==
אוגלבו מתגורר בתל אביב. היה בזוגיות עם הכדורגלנית קארין סנדל.

== קישורים חיצוניים ==

* 
* 
* 

== הערות שוליים ==

קטגוריה:שחקני קולנוע וטלוויזיה ישראלים
קטגוריה:זוכי האח הגדול (ישראל)
קטגוריה:מתחרי הישרדות (ישראל)
קטגוריה:יוצאים בשאלה
קטגוריה:ישראלים שנולדו ב-1991
מרגוט לאנדר

מרגוט אלה פלורנץ לאנדר (בדנית: Margot Ella Florentz Lander; 23 באוגוסט 1910 – 18 ביולי 1961) הייתה פרימה בלרינה בלהקת הבלט המלכותי הדני, הבלרינה הדנית החשובה ביותר במחצית הראשונה של המאה ה-20.

== ביוגרפיה ==
לאנדר נולדה באוסלו לאלה פלורנץ, זמרת אופרה, ומרקס גרהארד, עיתונאי. היא החלה את לימודיה בבית הספר של הבלט המלכותי הדני בשנת 1917 והצטרפה ללהקה בשנת 1928. כעבור שנתיים נישאה להאראלד לאנדר, רקדן וכוריאוגרף, שהיה למנהל הבלט בבלט המלכותי הדני.

מרגוט לאנדר הייתה לרקדנית ראשית ב-1933 ולפרימה בלרינה הראשונה של דנמרק ב-1942. היא רקדה תפקידים ראשיים בבלטים של האראלד לאנדר, ברפרטואר של אוגוסט בורנונביל וכן בקופליה ובאגם הברבורים, לפני שפרשה ב-1950.

== קישורים חיצוניים ==
* [https://www.oxfordreference.com/view/10.1093/oi/authority.20110803100049830 מרגוט לאנדר], באתר אוקספורד רפרנס
* 

קטגוריה:פרימה בלרינות
קטגוריה:דניות שנולדו ב-1910
קטגוריה:דנים שנולדו ב-1910
קטגוריה:נפטרות ב-1961
מטצ'ירומיס

מטצ'ירומיס (שם מדעי: Metacheiromys) הוא סוג יונק נכחד דמוי-פנגולין, שהיה קרובו של האירוטמנדואה והאאומאניס, אך השתייך לקבוצה קדומה יותר - פלאנודונטה. הוא חי ביערות אמריקה הצפונית בתקופת האאוקן, והיה אחד מדמויי-הפנגולינים המעטים שחיו באמריקה הצפונית. המטצ'ירומיס נכחד בסוף האאוקן כתוצאה מהתייבשות היערות שבהם חי.

==טקסונומיה ופילוגנטיקה==

הסוג מטצ'ירומיס הוא בין הנציגים הבולטים של הפלאנודונטה, קבוצת יונקים מהפליאוקן והאאוקן שקרובה לפנגולינאים. הסוג תואר לראשונה בשנת 1903 על ידי ג'ייקוב וורטמן, בהתבסס על שרידי מאובנים שנמצאו בוויומינג. על בסיס עצמות הידיים, וורטמן סבר בתחילה שמדובר ביונק מסדרת הפרימטים שקרוב לסוג איי-איי ממדגסקר; טעות זאת אף הונצחה בשמו של הסוג שמשמעותו "קרובו של האיי-איי".

בהמשך, הוקמה עבורו משפחת נפרדת - מטצ'ירומיסים, שסווגה לקבוצת הדלשינאים. עם זאת, העדר מפרקים בחוליות ומציאת מאובנים של סוגים דומים גרמו לפליאונטולוגים לפקפק מאוחר יותר בסיווג זה. בסופו של דבר, המטצ'ירומיס וקרוביו שויכו לפלאנודונטה בתוך קבוצת הפריה שכוללת גם סדרות טורפים מודרניות ופרה-היסטוריות.

לסוג מטצ'ירומיס הוצעו מספר מינים, שניים מתוכם נחשבים לתקפים:
*Metacheiromys marshi – המין הראשון שתואר.
*Metacheiromys dasypus – המין הגדול בסוג.

== אנטומיה ומידע כללי ==
המטצ'ירומיס היה יונק קטן למדי. גופו היה ארוך וגלילי בדומה לגוף הנמייה, עם רגליים קצרות ומוצקות שהיו מצוידות בטפרים מעוקלים וחזקים שדמו לטפרי העצלנאים. הגולגולת שלו הייתה ארוכה, צרה ומחודדת כשל הארמדיל או דוב הנמלים, עיניו היו קטנות יחסית ולשונו הייתה דקיקה וארוכה. אורך ראשו וגופו של המטצ'ירומיס הגיע ל-45 ס"מ, ומשקלו המשוער היה בסביבות 7 ק"ג. זנבו תואר כארוך מאוד, והתאפיין במספר רב של חוליות גדולות ומוארכות.

אף על פי שמרבית השיניים שלו היו קטנות וחלשות, המטצ'ירומיס נבדל מהפנגולינים בכך שהיו לו ניבים גדולים וחזקים בדומה לניבי הטורפים. המורפולוגיה של הלסת והשיניים מלמדות על כך שהוא ניזון מחסרי חוליות קטנים במקום טרמיטים ונמלים, והשתמש בטפריו החזקים כדי לחפור באדמה.

==קישורים חיצוניים==

קטגוריה:פלאנודונטה
קטגוריה:יונקים שחיו באאוקן באמריקה הצפונית
מגדל השמיים היגאשיאמה

מגדל השמיים היגאשיאמה (ביפנית: 東山スカイタワー, השם הרשמי הוא מגדל התצפית של פארק היגאשיאמה) הוא מגדל תצפית הממוקם בגן החיות היגאשיאמה והגנים הבוטניים, ברובע צ'יקוסה, נגויה בירת מחוז אאיצ'י, חבל צ'ובו, באי הונשו, יפן. המגדל, שבנייתו הסתיימה ביולי 1989, לציון 100 שנה לארגון העירוני של נגויה, מתוכנן בסגנון אדריכלות מודרנית. המגדל מתנשא לגובה של 134 מטר. עם זאת, מכיוון שהמגדל ממוקם על גבעה שגובהה 80 מטרים, הגובה הכולל של המגדל מעל פני הים הוא 214 מטר. המגדל בנוי מבטון מזוין וקונסטרוקציית פלדה עם מעטפת קירות מסך, ומעוצב כמו "עיפרון" החצוי לשני חלקים זהים לכל גובהו ובראשו פירמידה. המגדל משמש כמגדל תקשורת (תחנת ממסר אלחוטית עם אנטנות פרבוליות), סיפון תצפית פנורמית בגובה 96 ו-100 מטר ומסעדה הממוקמת בגובה 110 מטר. בנוסף משמש המגדל למצלמות בעלות רגישות גבוהה, המותקנות על סיפוני האנטנות בצפון ובדרום. הן משמשות את מרכז הפיקוד למניעת אסונות, שמפקח על העיר כולה במשך 24 שעות. במגדל מותקן גם מכשיר בקרה סייסמי במרכז חדר התצפית בקומה הרביעית, כדי לצמצם את ההתנודדות בסיפוני התצפית ובמסעדת סקיי.

== גלריה ==
<gallery>
Higashiyama Sky Tower from directly below.jpg|מבט מלמטה
Higashiyama Sky Tower - panoramio.jpg|מבט על המרפסת וצלחות התקשורת של הסיפונים במגדל
The illumination of Top part of Higashiyama Sky Tower.jpg|תאורה בפירמידה של המגדל
Observation Floor of Higashiyama Sky Tower - 1.jpg|קומת התצפית במגדל
Observation Floor of Higashiyama Sky Tower - 2.jpg|מרפסת התצפית במגדל
Illuminated Higashiyama Sky Tower - 1.jpg|המגדל מואר בלילה
The entrance of Higashiyama Sky Tower.jpg|הכניסה למגדל
Higashiyama Sky Tower from Heiwa Park.jpg|מראה כללי של המגדל מפארק הייווה
</gallery>

== קישורים חיצוניים ==

* 

* [http://skyscraperpage.com/cities/?buildingID=63042 אתר המגדל], באתר SkyscraperPage
* [http://skytoweren.sblo.jp/article/117678028.html אתר המגדל], באתר skytoweren.sblo.jp
* [https://www.japantowers.jp/en/higashiyama_sky_tower/ אתר המגדל], באתר All-Japan Tower Association

קטגוריה:יפן: גורדי שחקים
קטגוריה:יפן: אטרקציות תיירותיות
קטגוריה:אסיה: מגדלים
קטגוריה:מגדלי תקשורת
צבי ארדן

צבי ארדן הוא קצין בצה"ל בדרגת אלוף-משנה, אשר כיהן כמפקד עוצבת כידון.

== ביוגרפיה ==
ארדן התגייס לצה"ל לחיל התותחנים. כיהן כמפקד גדוד האימון המתקדם במחנה שבטה, מפקד גדוד 55, סגן מפקד מחנה שבטה. באפריל 2019 הועלה לדרגת אלוף-משנה ומונה למפקד עוצבת כידון. ב-22 בנובמבר 2021 הוחלט על מינויו לראש צוות לביקורת כוננות מבצעית במבקר מערכת הביטחון.

ארדן נשוי ואב לשלושה.

== הערות שוליים ==

קטגוריה:מפקדי אגד ארטילרי 209
קטגוריה:אלופי-משנה בצה"ל
קטגוריה:ישראלים שנולדו במאה ה-20